**Amintire strivită**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascuns mi-e sentimentul în umbra unui gând,

Înăltă mi-e tăcerea ce-mi freamătă pe buze,

Capitulez plăcerea, fiori fierbinți frângând,

Lasând răbdarea crudă în timpuri să se scuze.

Aleargă amintirea prin mintea mea golită

De orice întâmplare ce s-a sfârșit urât,

Năluci aduc iubirea în toamnă căsăpită

Din frigul depărtării în ochiul mohorât.

Și mă condamnă forța, fără de zel în fapte,

Se-ndoaie sub năpasta adâncului tău semn,

Îți spun: 'La revedere, ți-am dus dorul în noapte,

Uitarea-mi va fi soartă, mustrare și îndemn!'